27 septembrie 2021

Comunicat de presă

**2,99% - rata şomajului înregistrat în evidenţele AJOFM Caraş-Severin în luna august 2021**

La sfârşitul lunii august 2021, rata şomajului înregistrat la nivelul judeţului Caraş-Severin a fost de 2,99%, mai mica cu 0,14 pp decât cea din luna anterioară şi cu 0,68 pp mai mică decât cea din luna august a anului 2020.

Numărul total de şomeri la finele lunii august, de 3.189 persoane, a scăzut cu 149 persoane faţă de cel de la finele lunii anterioare.

Din totalul şomerilor înregistraţi, 1.192 au fost şomeri indemnizaţi şi 1.997 şomeri neindemnizaţi. Numărul şomerilor indemnizaţi a crescut cu 82 persoane, iar numărul şomerilor neindemnizaţi a scăzut cu 231 persoane faţă de luna precedentă.

În funcție de mediul de rezidență, numărul şomerilor la finele lunii august se prezintă astfel: 1.337 şomeri provin din mediul urban şi 1.852 şomeri provin din mediul rural.

Cei mai mulţi şomeri aveau între 40 –49 de ani (813), urmaţi de cei din grupa de vârstă între 50-55 de ani (680), la polul opus aflându-se persoanele între 25 și 29 de ani (123).

Structura șomajului pe grupe de vârste la finele lunii august 2021 se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 3189 |
| < 25 ani | 453 |
| între 25-29 | 123 |
| între 30-39 | 450 |
| între 40-49 | 813 |
| între 50-55 | 680 |
| peste 55 ani | 670 |

Referitor la structura şomajului după nivelul de instruire, şomerii fără studii şi cei cu nivel de instruire primar au o pondere însemnată în totalul şomerilor înregistraţi în evidenţele AJOFM Caraş-Severin (27,66%). Şomerii cu nivel de instruire gimnazial reprezintă 22,26% din totalul şomerilor înregistraţi, iar cei cu studii universitare 5,61%.

Agenția Județeană pentru Ocuparea Forței de Muncă Caraş-Severin